nibzard/narodne-novine-full-text-markdown huggingface dataset:
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Tovarnik

POLICIJSKA UPRAVA VUKOVARSKO-SRIJEMSKA

966

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU TOVARNIK

Članak 1.

Područje Stalnog graničnog prijelaza za međunarodni promet putnika i roba u cestovnom prometu Tovarnik pripada Općini Tovarnik u Vukovarsko-srijemskoj županiji, na granici s Republikom Srbijom, a nalazi se na 72,4 km Državne ceste D 46 (Đakovo – Vinkovci – Tovarnik).

Članak 2.

Obuhvaća k.č. 3596/4 k.o. Tovarnik površine 35 128 m² i prostire se od državne granice s Republikom Srbijom u dubinu teritorija Republike Hrvatske na Državnoj cesti D 46 u dužini 430 m i širini u rasponu od 27 do 130 m.

Članak 3.

Prostor za obavljanje granične kontrole nad putničkim prometom natkriven je metalnom nadstrešnicom, a ukupni prostor za obavljanje granične kontrole obuhvaća 10 prometnih traka za prometovanje osobnih vozila i 4 prometna traka za prometovanje teretnih vozila. Uz prometne trakove nalazi se 8 kontrolnih kućica policije i carine za putnički promet s pripadajućim elektrificiranim rampama, te 4 kontrolne kućice za teretni promet, s pripadajućim elektrificiranim rampama. S obje strane prometnih traka nalazi se po 20 parkirnih mjesta za teretna i osobna vozila na ulazu i izlazu, te na ulazu 5 mjesta za službena vozila.

Članak 4.

Objekte graničnog prijelaza čine 2 čvrsta objekta graničnog prijelaza i to: sjeverni za potrebe policije, carine i međunarodnog otpremništva i južni za potrebe carine, a oba su pod metalnom nadstrešnicom. Izvan metalne nadstrešnice nalazi se objekt za detaljni pregled vozila te krajnje točke ulaza i izlaza na teretnim terminalima – vage.

Članak 5.

Na prostoru graničnog prijelaza instalirani su uređaji videonadzora s ukupno 43 nadzorne kamere.

Članak 6.

Stupanjem na snagu ovog Rješenja prestaje važiti Rješenje o određivanju područja Međunarodnog cestovnog graničnog prijelaza Tovarnik, PU vukovarsko-srijemska, broj: 511-15-01/1-1088/6-05 od 10. svibnja 2005. godine (»Narodne novine« broj: 49/06).

Članak 7.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/3-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Ilok

POLICIJSKA UPRAVA VUKOVARSKO-SRIJEMSKA

968

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU ILOK

Članak 1.

Područje Stalnog graničnog prijelaza za međunarodni promet putnika i roba u cestovnom promet Ilok pripada Općini Ilok u Vukovarsko-srijemskoj županiji, na granici s Republikom Srbijom, a nalazi se na Državnoj cesti D – 2 (Ilok – Bačka Palanka), te je po namjeni predviđen za odvijanje cestovnog prometa.

Članak 2.

Obuhvaća katastarsku česticu broj 1824/1 katastarske općine Ilok, ukupne površine 15 728 m² i prati njen oblik. Dio Državne ceste – D2, koji spada u područje graničnog prijelaza, pruža se od državne granice između Republike Hrvatske i Republike Srbije na sredini mosta »25. Svibanj« na 1297 rkm rijeke Dunav, vodi do samog graničnog prijelaza u dužini 803 metra, prolazi graničnim prijelazom i nastavlja se u dubinu državnog teritorija Republike Hrvatske u ukupnoj dužini 1078 metara, do raskrižja na cesti Ilok – Obilaznica.

Članak 3.

Prostor za obavljanje granične kontrole natkriven je metalnom nadstrešnicom. Obuhvaća objekt sa prostorijama za službenike policije, carine i međunarodnog otpremništva, 8 prometnih traka za graničnu kontrolu s ukupno 10 kontrolnih kućica sa pripadajućim elektrificiranim rampama, koje koriste carina i policija, izdvojeni sanitarni čvor, te parkirališne prostore s ukupno 35 mjesta. Područje graničnog prijelaza pokriveno je s 26 nadzornih kamera.

Članak 4.

Stupanjem na snagu ovog Rješenja prestaje važiti Rješenje o određivanju područja Međunarodnog željezničkog graničnog prijelaza Ilok, PU vukovarsko-srijemska, broj: 511-15-01/1-1088/11-05 od 7. travnja 2006. godine (»Narodne novine« broj: 49/06).

Članak 5.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/5-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Ilok II

POLICIJSKA UPRAVA VUKOVARSKO-SRIJEMSKA

969

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU ILOK II

Članak 1.

Područje Stalnog graničnog prijelaza za međunarodni promet putnika i roba u cestovnom prometu Ilok II pripada Općini Ilok u Vukovarsko-srijemskoj županiji, na granici s Republikom Srbijom, a nalazi se na Županijskoj cesti ŽC – 46 039 (Ilok – Neštin) te je po namjeni predviđen za odvijanje cestovnog prometa.

Članak 2.

Područje graničnog prijelaza obuhvaća zapadni dio k.č. broj 10 093/3 (Županijska cesta ŽC – 46 039), nastavlja se na k.č. 10 093/2 i završava s istočnim dijelom k.č. 10 093/1, kod početka kanala za oborinske vode koji se nalazi s obje strane županijske ceste. Područje graničnog prijelaza je ukupne dužine 750 metara i širine 18 metara, dok mu ukupna površina sa postojećom infrastrukturom iznosi ­13 484 m².

Članak 3.

Područje graničnog prijelaza na kojem se obavlja granična kontrola obuhvaća 1 ulaznu i 1 izlaznu prometnu traku te 2 kontrolne kućice za obavljanje granične i carinske kontrole s pripadajućim elektrificiranim rampama. Navedeni prostor natkriven je metalnom nadstrešnicom. Uz izlaznu prometnu traku nalazi se zidani objekt sa 2 prostorije za policijske službenike i službenike carine, kuhinjom i 2 sanitarna čvora. Na području graničnog prijelaza nalazi se i parkirni prostor za 7 osobnih i 1 teretno vozilo.

Članak 4.

Na prostoru graničnog prijelaza instalirani su uređaji video nadzora s ukupno 9 nadzornih kamera.

Članak 5.

Stupanjem na snagu ovog Rješenja prestaje važiti Rješenje o određivanju područja Međunarodnog graničnog cestovnog prijelaza Ilok II, PU vukovarsko-srijemska, broj: 511-15-01/1-1088/12-05 od 7. travnja 2006. godine (»Narodne novine« broj: 49/06).

Članak 6.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/6-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Principovac

POLICIJSKA UPRAVA VUKOVARSKO-SRIJEMSKA

970

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU PRINCIPOVAC

Članak 1.

Područje Stalnog graničnog prijelaza za međunarodni promet putnika i roba u cestovnom prometu Principovac pripada Općini Ilok u Vukovarsko-srijemskoj županiji, na granici s Republikom Srbijom, a nalazi se na Županijskoj cesti ŽC – 4199 (Ilok – Šid) te je po namjeni predviđen za odvijanje cestovnog prometa.

Članak 2.

Područje graničnog prijelaza obuhvaća k.č. 10 094/3 k.o. Ilok tj. prostor od državne granice s Republikom Srbijom u dubinu teritorija Republike Hrvatske na kojem se nalazi dio Županijske ceste ŽC 4199 dužine 206 m, širine 22 m, površine 4 532 m² i k.č. 10 094/2 k.o. Ilok površine 1 367 m², na kojoj se nalaze objekti i uređaji za potrebe obavljanja granične kontrole.

Članak 3.

Područje graničnog prijelaza na kojem se obavlja granična kontrola obuhvaća 1 ulaznu i 1 izlaznu prometnu traku te 2 kontrolne kućice za obavljanje granične i carinske kontrole s pripadajućim elektrificiranim rampama. Navedeni prostor natkriven je metalnom nadstrešnicom. Uz izlaznu prometnu traku nalazi se zidani objekt s 2 prostorije za policijske službenike i službenike carine, kuhinjom i 2 sanitarna čvora. Na području graničnog prijelaza nalazi se i parkirni prostor za 7 osobnih i 1 teretno vozilo.

Članak 4.

Na prostoru graničnog prijelaza instalirani su uređaji video nadzora s ukupno 9 nadzornih kamera.

Članak 5.

Stupanjem na snagu ovog Rješenja prestaje važiti Rješenje o određivanju područja Međunarodnog cestovnog graničnog prijelaza Principovac kota 208-I, PU vukovarsko-srijemska, broj: 511-15-01/1-1088/9-05 od 7. travnja 2006. godine (»Narodne novine« broj: 49/06).

Članak 6.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/7-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Principovac II

POLICIJSKA UPRAVA VUKOVARSKO-SRIJEMSKA

971

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU PRINCIPOVAC II

Članak 1.

Područje Stalnog graničnog prijelaza za međunarodni promet putnika i roba u cestovnom prometu Principovac II pripada Općini Ilok u Vukovarsko-srijemskoj županiji, na granici s Republikom Srbijom, a nalazi se na Županijskoj cesti ŽC – 46040 (Ilok – Ljuba) te je po namjeni predviđen za odvijanje cestovnog prometa.

Članak 2.

Obuhvaća sjeverni dio k.č. broj 10 095/3, koji počinje na 550 metara od državne granice s Republikom Srbijom, nastavlja se na cijelu k.č. 10 095/2 i završava s južnim dijelom k.č. 10 095/1, kod početka poljskog puta s desne strane gledano u smjeru Iloka. Područje graničnog prijelaza je ukupne dužine 235 metra i širine 18 metara, dok mu ukupna površina s postojećom infrastrukturom iznosi 4 230 m².

Članak 3.

Područje graničnog prijelaza na kojem se obavlja granična kontrola obuhvaća jednu 1 i 1 izlaznu prometnu traku te 2 kontrolne kućice za obavljanje granične i carinske kontrole s pripadajućim elektrificiranim rampama. Navedeni prostor natkriven je metalnom nadstrešnicom. Uz izlaznu prometnu traku nalazi se zidani objekt s 2 prostorije za policijske službenike i službenike carine, kuhinjom i 2 sanitarna čvora. Na području graničnog prijelaza nalazi se i parkirni prostor za 7 osobnih i 1 teretno vozilo.

Članak 4.

Na prostoru graničnog prijelaza instalirani su uređaji video nadzora s ukupno 9 nadzornih kamera.

Članak 5.

Stupanjem na snagu ovog Rješenja prestaje važiti Rješenje o određivanju područja Međunarodnog cestovnog graničnog prijelaza Principovac kota 208-II, PU vukovarsko-srijemska, broj: 511-15-01/1-1088/10-05 od 7. travnja 2006. godine (»Narodne novine« broj: 49/06).

Članak 6.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/8-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Gunja

POLICIJSKA UPRAVA VUKOVARSKO-SRIJEMSKA

972

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU GUNJA

Članak 1.

Područje Stalnog graničnog prijelaza za međunarodni promet putnika i roba u cestovnom prometu Gunja pripada Općini Gunja u Vukovarsko-srijemskoj županiji, na granici s Republikom Bosnom i Hercegovinom, a smješteno je na 28. kilometru Državne ceste D 214 (Bošnjaci – Gunja), te je po namjeni predviđen za odvijanje cestovnog prometa.

Članak 2.

Obuhvaća prostor od državne granice s Republikom Bosnom i Hercegovinom na sredini mosta na 228 rkm rijeke Save, u dubinu teritorija Republike Hrvatske, na kojem se nalazi dio Državne ceste D 214, dužine 582 m, širine 7 m i površine 4 074 m², koja prolazi graničnim prijelazom i nastavlja se u dubinu teritorija u ukupnoj dužini 884 m, a obuhvaća i k.č. 1305/3 k.o. Rajevo Selo površine 23 385 m² na kojoj se nalaze objekti i uređaji za potrebe obavljanja granične kontrole.

Članak 3.

Na području graničnog prijelaza nalaze se 4 metalne nadstrešnice, a ispod nadstrešnica nalazi se 8 ulazno-izlaznih prometnih traka sa 16 kontrolnih kućica s elektrificiranim rampama. Ispod metalnih nadstrešnica postavljena su 4 čvrsta objekata u kojima se nalaze prostorije koje koriste policija, carina i međunarodna otpremništva, 4 platforme za kontrolu teretnih vozila sa pripadajućim elektrificiranim rampama, 2 vage za teretna vozila, 1 montažni objekt za pregled vozila i 2 objekta sanitarnog čvora. Sa svake strane nalaze se terminali sa po 5 parkirnih mjesta za teretna vozila. Na graničnom prijelazu se nalaze i 4 parkirališta sa ukupno 29 parkirnih mjesta za osobna vozila.

Članak 4.

Na prostoru graničnog prijelaza instalirani su uređaji video nadzora s ukupno 40 nadzornih kamera.

Članak 5.

Stupanjem na snagu ovog Rješenja prestaje važiti Rješenje o određivanju područja Međunarodnog cestovnog graničnog prijelaza Gunja, PU vukovarsko-srijemska, broj: 511-15-01/1-1088/2-05 od 7. travnja 2006. godine (»Narodne novine« broj: 49/06).

Članak 6.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/9-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja stalnog graničnog prijelaza za međunarodni promet putnika i roba u željezničkom prometu Drenovci

POLICIJSKA UPRAVA VUKOVARSKO-SRIJEMSKA

973

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU DRENOVCI

Članak 1.

Područje Stalnog graničnog prijelaza za međunarodni promet putnika i roba u željezničkom prometu Drenovci pripada Općini Drenovci u Vukovarsko-srijemskoj županiji, a nalazi se na prostoru Željezničkog kolodvora Drenovci, na 45. kilometru željezničke pruge Vinkovci – Drenovci – državna granica s Republikom Bosnom i Hercegovinom, odnosno 6,3 kilometara prije granične crte s Bosnom i Hercegovinom te je po namjeni predviđen za odvijanje željezničkog prometa.

Članak 2.

Područje graničnog prijelaza obuhvaća k.č. broj 954/4 i k.č. 954/2 k.o. Đurići. Područje graničnog prijelaza obuhvaća prostor od 44 km + 445 m do 45 km +299 m pruge Vinkovci – Drenovci i okolni pojas zemljišta u širini 25 metara, dok mu ukupna površina sa postojećom infrastrukturom iznosi 31 140 m².

Članak 3.

Željezničkom kolodvoru Drenovci u okviru graničnog prijelaza pripadaju 4 radna kolosijeka različite dužine s pripadajućom signalizacijom: 1. kolosijek – 713 m, 2. kolosijek – 672 m, 3. kolosijek – 713 m i 4. kolosijek ukupno 258 m, a sastoji se od dva dijela dužine: a) 196 m i b) 62 metara.

Članak 4.

U pripadnu infrastrukturu graničnog prijelaza spadaju i 3 čvrsta objekta Željezničkog kolodvora Drenovci, plato za utovar i istovar robe širine oko 25 metara i po jedan pokretni objekt (kontejner) za policijske službenike, službenike carine i službenike Hrvatskih željeznica – Cargo.

Članak 5.

Stupanjem na snagu ovog Rješenja prestaje važiti Rješenje o određivanju područja Međunarodnog željezničkog graničnog prijelaza Drenovci, PU vukovarsko-srijemska, broj: 511-15-01/1-1088/3-05 od 7. travnja 2006. godine (»Narodne novine« broj: 49/06).

Članak 6.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/10-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Rješenje o određivanju područja Stalnog graničnog prijelaza za međunarodni promet putnika i roba u cestovnom prometu Županja

POLICIJSKA UPRAVA VUKOVARSKO-SRIJEMSKA

974

Na temelju članka 12. stavka 2. Zakona o nadzoru državne granice (»Narodne novine« broj: 83/2013 i 27/16), a u svezi članka 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava vukovarsko-srijemska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU ŽUPANJA

Članak 1.

Područje Stalnog graničnog prijelaza za međunarodni promet putnika i roba u cestovnom prometu Županja pripada Općini Županja u Vukovarsko-srijemskoj županiji, na granici s Republikom Bosnom i Hercegovinom, a nalazi se na Državnoj cesti D 55 (Vukovar – Županja), te je po namjeni predviđen za odvijanje cestovnog prometa.

Članak 2.

Obuhvaća prostor od državne granice s Republikom Bosnom i Hercegovinom na sredini mosta na 261,6 rkm rijeke Save, u dubinu teritorija Republike Hrvatske, na kojem se nalazi dio Državne ceste D 55, dužine 520 m i širine 7 m, površine 3 640 m², koja prolazi graničnim prijelazom i nastavlja se u dubinu teritorija u ukupnoj dužini 1270 m, a obuhvaća i k.č. 1824/1 k.o. Županja površine 48 664 m² na kojoj se nalaze objekti i uređaji za potrebe obavljanja granične kontrole.

Članak 3.

Prostor za obavljanje granične kontrole nad putničkim prometom natkriven je metalnom nadstrešnicom i obuhvaća 10 ulazno-
 -izlaznih prometnih traka. Ispod metalne nadstrešnice nalaze se 2 čvrsta objekta u kojima se nalaze prostori policije, carine, zajednički prostori i prostori koje koristi sanitarna inspekcija, 11 kontrolnih kućica za graničnu kontrolu policije i carine s pripadajućim elektrificiranim rampama, 2 vage za teretna vozila, čvrsti objekt namijenjen za potrebe završne carinske kontrole, 2 objekta sanitarnog čvora i objekt za detaljan pregled vozila. S obje strane nalaze se uređeni prostori za parkiranje osobnih i teretnih vozila.

Članak 4.

Na prostoru graničnog prijelaza instalirani su uređaji video nadzora s ukupno 50 nadzornih kamera.

Članak 5.

Stupanjem na snagu ovog Rješenja prestaje važiti Rješenje o određivanju područja Međunarodnog cestovnog graničnog prijelaza Županja, PU vukovarsko-srijemska, broj: 511-15-01/1-1088/1-05 od 1. lipnja 2005. godine (»Narodne novine« broj: 49/06).

Članak 6.

Ovo Rješenje stupa na snagu osmoga dana od objave u »Narodnim novinama«.

Broj: 511-15-15/1-1079/11-2019.
 Vinkovci, 10. svibnja 2019.

Načelnik Policijske uprave
 mr. sc. Fabijan Kapular, v. r.
### NN 50/2019 (17.5.2019.), Pravilnik o izmjenama Pravilnika o stručnom nadzoru uzgoja drvenastih kultura kratkih ophodnji

MINISTARSTVO POLJOPRIVREDE

977

Na temelju članka 9. stavka 4. Zakona o drvenastim kulturama kratkih ophodnji (»Narodne novine«, broj 15/18 i 111/18) ministar poljoprivrede donosi

PRAVILNIK

O IZMJENAMA PRAVILNIKA O STRUČNOM NADZORU UZGOJA DRVENASTIH KULTURA KRATKIH OPHODNJI

Članak 1.

U Pravilniku o stručnom nadzoru uzgoja drvenastih kultura kratkih ophodnji (»Narodne novine«, broj 111/18 i 33/19) u članku 6. stavak 6. briše se.

Dosadašnji stavak 7. postaje stavak 6.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/34
 Urbroj: 525-11/1060-19-3
 Zagreb, 6. svibnja 2019.

Potpredsjednik Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 50/2019 (17.5.2019.), Odluka o upisu ulovnih ribarskih plovila koja obavljaju ribolov plivaricom tunolovkom u Registar ulovnih brodova ICCAT-a (ICCAT Record of BFT Catching Vessels) u 2019. godini

MINISTARSTVO POLJOPRIVREDE

978

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19), a u vezi s člancima 5., 6. i 8. Pravilnika o ribolovu plavoperajne tune (Thunnus thynnus) plivaricom tunolovkom, njenom uzgoju te uvjetima i kriterijima za ostvarivanje prava na dodjelu individualne plivaričarske kvote (»Narodne novine«, broj 46/19), ministar poljoprivrede donosi

ODLUKU

O UPISU ULOVNIH RIBARSKIH PLOVILA KOJA OBAVLJAJU RIBOLOV PLIVARICOM TUNOLOVKOM U REGISTAR ULOVNIH BRODOVA ICCAT-a (ICCAT RECORD OF BFT CATCHING VESSELS) U 2019. GODINI

I.

Ovom Odlukom određuju se:

– popis plovila koja zadovoljavaju kriterije za upis u Registar ulovnih brodova ICCAT-a te su autorizirana za obavljanje gospodarskog ribolova na moru plivaricom tunolovkom,

– individualne kvote za ulov tune plivaricom tunolovkom po plovilima u 2019. godini.

II.

Pravo na upis u Registar ulovnih brodova ICCAT-a za ribolov tune plivaricom tunolovkom u 2019. godini, ostvaruju plovila s pripadajućim individualnim kvotama kako slijedi:

|  |  |  |  |  |
| --- | --- | --- | --- | --- |
| Red. broj | Ime/reg. oznaka plovila | CFR plovila | ICCAT broj | Individualna kvota (t) |
| 1. | SARDINA I | HRV000001579 | ATEU0HRV00133 | 74,942 |
| 2. | SARDINA II | HRV000003074 | ATEU0HRV00161 | 116,164 |
| 3. | PELAGOS II | HRV000003287 | ATEU0HRV00017 | 57,533 |
| 4. | MARLIN | HRV000002904 | ATEU0HRV00156 | 31,827 |
| 5. | KORNAT | HRV000003357 | ATEU0HRV00153 | 16,313 |
| 6. | NEPTUN I | HRV000002313 | ATEU0HRV00134 | 53,273 |
| 7. | NEPTUN II | HRV000002589 | ATEU0HRV00140 | 75,497 |
| 8. | PONOS | HRV000001148 | ATEU0HRV00058 | 41,856 |
| 9. | HRVATSKI USPJEH | HRV000000742 | ATEU0HRV00007 | 36,476 |
| 10. | PREKO | HRV000001680 | ATEU0HRV00021 | 3,477 |
| 11. | TACOMA | HRV000004925 | ATEU0HRV00164 | 43,490 |
| 12. | TULJAN DVA | HRV000002903 | ATEU0HRV00155 | 76,990 |
| 13. | KALI | HRV000001447 | ATEU0HRV00037 | 45,700 |
| 14. | CARICA | HRV000004774 | ATEU0HRV00163 | 55,584 |
| 15. | EVA | HRV000001485 | ATEU0HRV00049 | 9,292 |
| 16. | OŠLJAK DVA | HRV000000726 | ATEU0HRV00020 | 11,586 |

III.

Plovila iz točke II. ove Odluke autorizirana su za ribolov plavoperajne tune plivaricom tunolovkom od 26. svibnja 2019. godine do 15. srpnja 2019. godine odnosno do iskorištenja kvote, što god nastupi prije te će se na njih izdati Odobrenja za obavljanje gospodarskog ribolova plavoperajne tune za navedeno razdoblje.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/19-01/93
 Urbroj: 525-13/1766-19-1
 Zagreb, 8. svibnja 2019.

Potpredsjednik Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 50/2019 (17.5.2019.), Pravilnik o provedbi Uredbe (EU) 2018/1139 o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa

MINISTARSTVO MORA, PROMETA I INFRASTRUKTURE

979

Na temelju članka 149. stavak 2. Zakona o zračnom prometu (»Narodne novine« broj 69/09, 84/11, 54/13, 127/13 i 92/14) ministar mora, prometa i infrastrukture, donosi

PRAVILNIK

O PROVEDBI UREDBE (EU) 2018/1139 O ZAJEDNIČKIM PRAVILIMA U PODRUČJU CIVILNOG ZRAKOPLOVSTVA I OSNIVANJU AGENCIJE EUROPSKE UNIJE ZA SIGURNOST ZRAČNOG PROMETA

Usklađenost s pravnim aktima Europske unije

Članak 1.

Ovim se Pravilnikom, uzimajući u obzir nadležnosti propisane Zakonom o zračnom prometu, utvrđuju nadležna tijela i njihove ovlasti za provedbu Uredbe (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa (SL L 212, 22. 8. 2018.) (u daljnjem tekstu: Uredba).

Nadležna tijela

Članak 2.

(1) Radi provedbe Uredbe i ovoga Pravilnika ministarstvo nadležno za poslove civilnog zračnog prometa obavlja sljedeće poslove:

1. donosi odluku o izuzeću od primjene odredaba Uredbe, u skladu s odredbama članka 2. stavaka 7. i 8. Uredbe

2. donosi odluku o odobravanju izuzeća pružateljima usluga ATM/ANS od obveze posjedovanja svjedodžbe, i o toj odluci obavještava Europsku komisiju i Agenciju Europske unije za sigurnost zračnog prometa, u skladu s odredbama članka 41. stavka 6. Uredbe.

(2) Radi provedbe Uredbe i ovoga Pravilnika, Hrvatska agencija za civilno zrakoplovstvo obavlja sljedeće poslove:

1. sudjeluje u razmjeni informacija, u skladu s odredbama članka 62. stavka 9. Uredbe

2. poduzima žurne mjere u slučaju pojave problema povezanog sa sigurnošću zračnog prometa i iste objavljuje putem baze podataka, u skladu s odredbama članka 70. Uredbe

3. odobrava izuzeća od ispunjenja zahtjeva iz Poglavlja III i iste objavljuje putem baze podataka, u skladu s odredbama članka 71. stavaka 1. i 2. Uredbe

4. podnosi zahtjev za izmjenu delegiranog ili provedbenog akta, u skladu s odredbom članka 71. stavka 3. Uredbe

5. predlaže pojedinačne sheme ograničenja vremena trajanja leta, u skladu s odredbom članka 76. stavka 7. Uredbe.

Stupanje na snagu

Članak 3.

(1) Ovaj Pravilnik stupa na snagu osmoga dana od dana objave u »Narodnim novinama«.

(2) Danom stupanja na snagu ovoga Pravilnika prestaje važiti Pravilnik o provedbi Uredbe (EZ) br. 216/2008 Europskog parlamenta i Vijeća o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (»Narodne novine«, broj 114/13).

Klasa: 011-02/19-03/51
 Urbroj: 530-07-1-1-19-2
 Zagreb, 8. svibnja 2019.

Ministar
 mora, prometa i infrastrukture
 Oleg Butković, v. r.
### NN 51/2019 (20.5.2019.), Odluka o utvrđivanju oblika i sadržaja potvrda Hrvatskog zavoda za zdravstveno osiguranje za ortopedska i druga pomagala

HRVATSKI ZAVOD ZA ZDRAVSTVENO OSIGURANJE

985

Na osnovi članka 25. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 40. sjednici održanoj 16. svibnja 2019. godine donijelo je

ODLUKU

O UTVRĐIVANJU OBLIKA I SADRŽAJA POTVRDA HRVATSKOG ZAVODA ZA ZDRAVSTVENO OSIGURANJE ZA ORTOPEDSKA I DRUGA POMAGALA

Članak 1.

(1) Ovom Odlukom. utvrđuje se oblik i sadržaj potvrda Hrvatskog zavoda za zdravstveno osiguranje temeljem kojih osigurane osobe u okviru prava na zdravstvenu zaštitu iz obveznoga zdravstvenog osiguranja ostvaruju pravo na ortopedska i druga pomagala (u daljnjem tekstu: pomagala), popravak pomagala ili njegov rezervni dio te potrošni materijal za pomagala koji su utvrđeni osnovnom i dodatnom listom pomagala Hrvatskog zavoda za zdravstveno osiguranje.

(2) Potvrde iz stavka 1. ovoga članka su:

1. potvrda o ortopedskim i drugim pomagalima

2. potvrda o pomagalima za šećernu bolest

3. potvrda o pomagalima za obloge za rane

4. potvrda o očnim i tiflotehničkim pomagalima

5. potvrda o slušnim i surdotehničkim pomagalima.

(3) Tiskanice potvrda iz stavka 2. ovoga članka tiskane su uz ovu Odluku i čine njezin sastavni dio.

Članak 2.

Stupanjem na snagu ove Odluke prestaju važiti tiskanice potvrda o pomagalima iz članka 13. Pravilnika o ortopedskim i drugim pomagalima (»Narodne novine«, broj 7/12., 14/12., 23/12., 25/12., 45/12., 69/12., 85/12., 92/12. – ispravak, 119/12., 147/12., 21/13., 38/13. i 40/19.).

Članak 3.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/19-01/136

Urbroj: 338-01-01-19-01

Zagreb, 16. svibnja 2019.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2019/130366/images/31276.jpg)

![](/files/_web/sluzbeni-dio/2019/130366/images/31267.jpg)

![](/files/_web/sluzbeni-dio/2019/130366/images/31260.jpg)

![](/files/_web/sluzbeni-dio/2019/130366/images/31251.jpg)

![](/files/_web/sluzbeni-dio/2019/130366/images/31242.jpg)

![](/files/_web/sluzbeni-dio/2019/130366/images/31233.jpg)

![](/files/_web/sluzbeni-dio/2019/130366/images/31225.jpg)

![](/files/_web/sluzbeni-dio/2019/130366/images/31216.jpg)

![](/files/_web/sluzbeni-dio/2019/130366/images/31206.jpg)

![](/files/_web/sluzbeni-dio/2019/130366/images/31198.jpg)
### NN 52/2019 (22.5.2019.), Zakon o izmjeni i dopuni Zakona o tržištu električne energije

HRVATSKI SABOR

994

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O TRŽIŠTU ELEKTRIČNE ENERGIJE

Proglašavam Zakon o izmjeni i dopuni Zakona o tržištu električne energije, koji je Hrvatski sabor donio na sjednici 9. svibnja 2019.

Klasa: 011-01/19-01/83

Urbroj: 71-06-01/1-19-2

Zagreb, 10. svibnja 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI I DOPUNI ZAKONA O TRŽIŠTU ELEKTRIČNE ENERGIJE

Članak 1.

U Zakonu o tržištu električne energije (»Narodne novine«, br. 22/13., 102/15. i 68/18.) u članku 71. stavak 2. mijenja se i glasi:

»(2) Inspekcijski nadzor nad provedbom ovoga Zakona i propisa donesenih na temelju ovoga Zakona obavljaju, svaka u svom djelokrugu, energetska inspekcija, tržišna inspekcija, inspekcija zaštite okoliša i zaštite prirode, inspekcija opreme pod tlakom i građevinska inspekcija središnjeg tijela državne uprave nadležnog za inspekcijske poslove te inspekcija središnjeg tijela državne uprave nadležnog za financije, u skladu s ovlastima propisanima ovim Zakonom i posebnim propisima.«.

Stavci 4., 5. i 6. mijenjaju se i glase:

»(4) Pri provedbi inspekcijskog nadzora iz stavka 2. ovoga članka tržišni inspektori središnjeg tijela državne uprave nadležnog za inspekcijske poslove provode nadzor pravilnosti obračuna i naplate električne energije sukladno ovlastima danim ovim Zakonom i posebnim propisom kojim se uređuje zaštita potrošača.

(5) Inspektori opreme pod tlakom središnjeg tijela državne uprave nadležnog za inspekcijske poslove dužni su u okviru kontrole tlačne opreme unutar elektroenergetskih objekata obaviti kontrolu stručnog upravljanja, rukovanja i održavanja tlačnih dijelova opreme, kontrolu radnika koji obavljaju određene poslove upravljanja i rukovanja tlačnim dijelovima opreme te imaju li radnici položene propisane stručne ispite sukladno propisima s područja energije.

(6) Energetski inspektori u području elektroenergetike središnjeg tijela državne uprave nadležnog za inspekcijske poslove dužni su u okviru kontrole elektroenergetske opreme obaviti kontrolu stručnog upravljanja, održavanja i rukovanja elektroenergetskom opremom, kontrolu radnika koji obavljaju određene poslove upravljanja i rukovanja elektroenergetskom opremom te imaju li radnici položene propisane stručne ispite sukladno propisima s područja energije.«.

Iza stavka 6. dodaju se stavci 7. i 8. koji glase:

»(7) Protiv rješenja iz stavka 3. ovoga članka može se izjaviti žalba središnjem tijelu državne uprave nadležnom za inspekcijske poslove.

(8) Iznimno od stavka 7. ovoga članka, protiv rješenja građevinskog inspektora žalba nije dopuštena, ali se može pokrenuti upravni spor.«.

ZAVRŠNA ODREDBA

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/19-01/65

Zagreb, 9. svibnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 52/2019 (22.5.2019.), Odluka o imenovanju županijske državne odvjetnice u Županijskom državnom odvjetništvu u Slavonskom Brodu

Državnoodvjetničko vijeće

1006

ODLUKA

Državnoodvjetničko vijeće na temelju članka 152. u vezi s člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 6. sjednici održanoj 9. svibnja 2019.

odlučilo je

I. MIRELA ŠMITAL, zamjenica županijskog državnog odvjetnika u Županijskom državnom odvjetništvu u Slavonskom Brodu imenuje se za županijsku državnu odvjetnicu u Županijskom državnom odvjetništvu u Slavonskom Brodu na vrijeme od četiri godine.

II. Imenovana županijska državna odvjetnica dužna je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-9/19
 Zagreb, 9. svibnja 2019.

Predsjednik
 Državnoodvjetničkog vijeća
 Darko Klier, v. r.
### NN 52/2019 (22.5.2019.), Odluka o imenovanju županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

1007

ODLUKA

Državnoodvjetničko vijeće na temelju članka 152. u vezi s člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 6. sjednici održanoj 9. svibnja 2019.,

odlučilo je

I. MICHELE SQUICCIMARRO, zamjenik županijskog državnog odvjetnika u Županijskom državnom odvjetništvu u Splitu imenuje se za županijskog državnog odvjetnika u Županijskom državnom odvjetništvu u Splitu na vrijeme od četiri godine.

II. Imenovani županijski državni odvjetnik dužan je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-10/19
 Zagreb, 9. svibnja 2019.

Predsjednik
 Državnoodvjetničkog vijeća
 Darko Klier, v. r.
### NN 52/2019 (22.5.2019.), Odluka o imenovanju županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

1008

ODLUKA

Državnoodvjetničko vijeće na temelju članka 152. u vezi s člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 6. sjednici održanoj 9. svibnja 2019.

odlučilo je

I. MIROSLAV ŠARIĆ, zamjenik županijskog državnog odvjetnika u Županijskom državnom odvjetništvu u Vukovaru, imenuje se za županijskog državnog odvjetnika u Županijskom državnom odvjetništvu u Vukovaru, na vrijeme od četiri godine.

II. Imenovani županijski državni odvjetnik dužan je stupiti na dužnost u roku koji odredi Glavni državni odvjetnik Republike Hrvat­ske, a koji ne može biti duži od šest mjeseci.

Broj: DOVO-11/19
 Zagreb, 9. svibnja 2019.

Predsjednik
 Državnoodvjetničkog vijeća
 Darko Klier, v. r.
### NN 52/2019 (22.5.2019.), Odluka o imenovanju općinskog državnog odvjetnika u Općinskom državnom odvjetništvu u Slavonskom Brodu

DRŽAVNOODVJETNIČKO VIJEĆE

1009

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018) na 6. sjednici održanoj 9. svibnja 2019.

odlučilo je

I. EGON LJUBIČIĆ, općinski državni odvjetnik u Općinskom državnom odvjetništvu u Slavonskom Brodu, imenuje se za općinskog državnog odvjetnika u Općinskom državnom odvjetništvu u Slavonskom Brodu, na vrijeme od četiri godine.

II. Imenovani općinski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-14/19

Zagreb, 9. svibnja 2019.

Predsjednik
 Državnoodvjetničkog vijeća
 Darko Klier, v. r.
### NN 52/2019 (22.5.2019.), Odluka o imenovanju općinske državne odvjetnice u Općinskom državnom odvjetništvu u Splitu

DRŽAVNOODVJETNIČKO VIJEĆE

1010

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018) na 6. sjednici održanoj 9. svibnja 2019.

odlučilo je

I. BILJANA PUHARIĆ, zamjenica županijskog državnog odvjetnika u Županijskom državnom odvjetništvu u Splitu, imenuje se za općinsku državnu odvjetnicu u Općinskom državnom odvjetništvu u Splitu, na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-15/19

Zagreb, 9. svibnja 2019.

Predsjednik
 Državnoodvjetničkog vijeća
 Darko Klier, v. r.
### NN 52/2019 (22.5.2019.), Odluka o razrješenju dužnosti zamjenika općinske državne odvjetnice u Općinskom državnom odvjetništvu u Karlovcu

DRŽAVNOODVJETNIČKO VIJEĆE

1011

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Stjepana Sabljarića na 6. sjednici održanoj 9. svibnja 2019.

odlučilo je

STJEPAN SABLJARIĆ, razrješava se dužnosti zamjenika općinske državne odvjetnice u Općinskom državnom odvjetništvu u Karlovcu, s danom 10. svibnja 2019.

Broj: DOVO-26/2019-2
 Zagreb, 9. svibnja 2019.

Predsjednik
 Državnoodvjetničkog vijeća
 Darko Klier, v. r.
### NN 52/2019 (22.5.2019.), Obavijest o podnesenom zahtjevu za zaštitu naziva »Bračko maslinovo ulje« zaštićena oznaka izvornosti

MINISTARSTVO POLJOPRIVREDE

998

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »BRAČKO MASLINOVO ULJE« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 10. kolovoza 2018. godine zaprimilo je Zahtjev za zaštitu naziva »Bračko maslinovo ulje« zaštićena oznaka izvornosti od podnositelja zahtjeva Poljoprivredne zadruge Supetar, M. Vodanovića 4, 21400 Supetar.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Bračko maslinovo ulje«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/18-01/22
 Urbroj: 525-09/0563-19-7
 Zagreb, 8. svibnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 52/2019 (22.5.2019.), Obavijest o podnesenom zahtjevu za zaštitu naziva »Lički škripavac« zaštićena oznaka zemljopisnog podrijetla

Ministarstvo poljoprivrede

997

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »LIČKI ŠKRIPAVAC« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 27. prosinca 2017. godine zaprimilo je Zahtjev za zaštitu naziva »Lički škripavac« zaštićena oznaka zemljopisnog podrijetla od podnositelja zahtjeva Udruge malih sirara Ličko-senjske županije »LIČKI ŠKRIPAVAC«, Kaniška 15, 53000 Gospić.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Lički škripavac«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/17-01/33
 Urbroj: 525-09/1341-19-12
 Zagreb, 8. svibnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 52/2019 (22.5.2019.), Obavijest o izmjeni Specifikacije proizvoda »Slavonska kobasica« zaštićena oznaka zemljopisnog podrijetla

MINISTARSTVO POLJOPRIVREDE

999

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »SLAVONSKA KOBASICA« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 4. svibnja 2019. godine zaprimilo je izmijenjenu Specifikaciju proizvoda »Slavonska kobasica« – zaštićena oznaka zemljopisnog podrijetla od podnositelja zahtjeva Udruge Čuvari slavonske tradicije, Trg Ante Starčevića 1, 31540 Donji Miholjac.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva ­(poljoprivreda.gov.hr) bit će objavljena izmijenjena Specifikacija proizvoda »Slavonska kobasica«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/18-01/63
 Urbroj: 525-09/1341-19-6
 Zagreb, 13. svibnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 52/2019 (22.5.2019.), Odluka o imenovanju sutkinje Visokog trgovačkog suda Republike Hrvatske

Državno sudbeno vijeće

1004

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Nevena Cambja, Antuna Dominka, Gorana Goluže, Gordane Jalšovečki, Mirte Matić, mr. sc. Orsata Miljenića, Lidije Vidjak i prof. dr. sc. Maria Vinkovića, članova Vijeća, na 5 sjednici, održanoj 11. travnja 2019., donijelo je

ODLUKU

Za sutkinju Visokog trgovačkog suda Republike Hrvatske imenuju se:

NIKOLINA MIŠKOVIĆ, sutkinja Trgovačkog suda u Rijeci.

Imenovana kandidatkinja stupit će na dužnost 1. lipnja 2019.

Broj: IS-1/18-20
 Zagreb, 11. travnja 2019.

Predsjednik
 Državnog sudbenog vijeća
 Darko Milković, v. r.
### NN 52/2019 (22.5.2019.), Odluka o imenovanju suca Županijskog suda u Splitu

DRŽAVNO SUDBENO VIJEĆE

1005

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – u daljnjem dijelu teksta ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Nevena Cambja, prof. dr. sc. Igora Glihe, Gorana Goluže, Gordane Jalšovečki, Željka Lackovića, Mirte Matić, mr. sc. Orsata Miljenića, Lidije Vidjak i prof. dr. sc. Maria Vinkovića, članova Vijeća, na 6 sjednici, održanoj 25. travnja 2019., donijelo je

ODLUKU

Za suca Županijskog suda u Splitu imenuje se:

DINKO MEŠIN, sudac Općinskog suda u Splitu.

Imenovani kandidat stupit će na dužnost 1. lipnja 2019.

Broj: IS-4/18-9
 Zagreb, 25. travnja 2019.

Predsjednik
 Državnog sudbenog vijeća
 Darko Milković, v. r.
### NN 52/2019 (22.5.2019.), Rješenje o davanju ovlaštenja za obavljanje zdravstvenih pregleda kojima se utvrđuje zdravstvena sposobnost za držanje i nošenje oružja

Ministarstvo zdravstva

1003

Na temelju članka 14. stavka 5. Zakona o nabavi i posjedovanju oružja građana (»Narodne novine« broj 94/2018.), ministar zdravstva donosi

RJEŠENJE

O DAVANJU OVLAŠTENJA ZA OBAVLJANJE ZDRAVSTVENIH PREGLEDA KOJIMA SE UTVRĐUJE ZDRAVSTVENA SPOSOBNOST ZA DRŽANJE I NOŠENJE ORUŽJA

Točka 1.

Ovim rješenjem daje se ovlaštenje za obavljanje zdravstvenih pregleda kojima se utvrđuje zdravstvena sposobnost za držanje i nošenje oružja zdravstvenim ustanovama:

– Specijalnoj bolnici Agram sa sjedištem u Zagrebu, Trnjanska cesta 108, Zagreb,

– Specijalnoj bolnici Agram, Trnjanska cesta 108 – podružnica Rijeka, Riva 8/IV,

– Specijalnoj bolnici Agram, Trnjanska cesta 108 – podružnica Split, Varaždinska 54.

Točka 2.

Stupanjem na snagu ovog rješenja stavlja se izvan snage rješenje ovog tijela o davanju ovlaštenja za obavljanje zdravstvenih pregleda kojima se utvrđuje zdravstvena sposobnost za držanje i nošenje oružja zdravstvenim ustanovama:

Poliklinici Sunce, Zagreb, Trnjanska 108, Zagreb (»Narodne novine« broj 89/13.)

Poliklinici Sunce, Zagreb, Trnjanska 108 – podružnica Rijeka, Riva 8/IV (»Narodne novine« broj 31/10.),

Poliklinici Sunce, Zagreb, Trnjanska 108 – podružnica Split, Varaždinska 54 (»Narodne novine« broj 26/15.).

Točka 3.

Ovo rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01

Urbroj: 534-03-1-1/4-19-14

Zagreb, 5. svibnja 2019.

Ministar
 prof. dr. sc. Milan Kujundžić, dr. med., v. r.
### NN 53/2019 (24.5.2019.), Odluka o puštanju u optjecaj prigodnoga optjecajnoga kovanog novca od 25 kuna »25. OBLJETNICA UVOĐENJA KUNE KAO NOVČANE JEDINICE REPUBLIKE HRVATSKE, 30. SVIBNJA 1994. - 30. SVIBNJA 2019.«

Hrvatska narodna banka

1022

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 7. svibnja 2019. donio je

ODLUKU

O PUŠTANJU U OPTJECAJ PRIGODNOGA OPTJECAJNOGA KOVANOG NOVCA OD 25 KUNA »25. OBLJETNICA UVOĐENJA KUNE KAO NOVČANE JEDINICE REPUBLIKE HRVATSKE, 30. SVIBNJA 1994. – 30. SVIBNJA 2019.«

1. Prigodni optjecajni kovani novac od 25 kuna u povodu obilježavanja 25. obljetnice uvođenja kune kao novčane jedinice Republike Hrvatske, 30. svibnja 1994. – 30. svibnja 2019., izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.), s osnovnim obilježjima utvrđenima u Odluci o osnovnim obilježjima prigodnoga optjecajnoga kovanog novca od 25 kuna, »25. obljetnica uvođenja kune kao novčane jedinice Republike Hrvatske, 30. svibnja 1994. – 30. svibnja 2019.« (»Narodne novine«, br. 47/2019), pušta se u optjecaj 30. svibnja 2019.

2. Ova Odluka stupa na snagu prvoga dana od dana objave u »Narodnim novinama«.

O. br. 850/2019.

Zagreb, 22. svibnja 2019.

Predsjednik Savjeta
 Hrvatske narodne banke
 Guverner
 Boris Vujčić, v. r.